L'actuació integral al carrer Atlàntic finalitzarà abans de l'inici de la temporada turística alta
31 març 2022

## L'actuació integral al carrer Atlàntic finalitzarà abans de l'inici de la temporada turística alta31 març 2022Última actualització: 31 març 2022

![](../gestion/img/4acdbd5810b18e9cd8ff639580ac2d3e578c2989d4d316a862f375dac7bd4253.jpg)  
  

La millora del carrer Atlàntic estarà finalitzada abans del començament de la temporada alta. Així ho ha confirmat l'empresa encarregada dels treballs a l'alcalde de Gandia, José Manuel Prieto durant la visita a aquest vial on ha estat acompanyat del regidor delegat de Serveis Bàsics, Miguel Ángel Picornell; i la presidenta de la Junta de Districte de la platja, Vicenta Ferrer.

La intervenció millorarà un tram de 600 metres de longitud comprés entre els carrers Alcoi i les Illes Canàries i possibilitarà que els veïns i visitants disposen d'una calçada per a circulació de vehicles en una única direcció de 3'50 metres d'amplada, zones d'estacionament en línia. Un costat de la calçada de 2 metres d'amplada i voreres de 2 i 2'50 metres amb escocells per arbrat integrats a la vorera de major amplada.  
L'actuació també contempla la renovació de les canalitzacions d'enllumenat públic en voreres, recol·locació d'embornals, així com la plantació d'espècies arbòries i la instal·lació de la xarxa de reg corresponent, a més de la col·locació de mobiliari urbà: bancs i papereres.

Paral·lelament, es contemplen treballs al subsòl per millorar els sistemes de clavegueram, pluvials i aigua potable. Aquesta actuació s'està fent amb recursos propis del consistori i s'emmarca dins el Pla de Manteniment i Millora de Vials. Els treballs suposen una inversió de 600.000 euros.

[Twittear](https://twitter.com/share)